Kui ma õigesti mäletan, pidid möödasõidu töögrupi (OWG) pakutud meetmed vähendama aerodünaamilist survejõudu miski 45 %. Arvetades ajahetke, millest seda 45% arvestama hakati, ja et normaalse arendustööga leitakse aastas umbes 30% survejõudu juurde, ollakse  praegu ilmselt juba endisel tasemel. Pigem on seis isegi hullemaks läinud, sest autode taha tekkivad keerised tunduvad olevat varasemast tugevamad. Nii et kui kellelgi tuleb veel mõte uus OWG kokku kutsuda, peaks eesmärgiks seadma aerodünaamilise survejõu vähendamise vähemalt 90% võrra.  Muide, vaatasin eile IndyCari teist etappi St Petersburgi tänavarajal. Kontrast F1ga oli üüratu, ja mitte F1 kasuks. Toon ainult ühe illustreeriva näite - Dario Franchitti tegi viimase 10 ringiga viis möödasõitu ja tõusis  kümnendalt kohalt viiendaks. Kordan veel - T-Ä-N-A-V-A-R-A-J-A-L, millel pikkust ainult 2,9 kilomeetrit. Ma tean küll, et Indy autod on koledad, survejõu ja võimsuse suhe liialt esimese kasuks, tehniline tase nigel, arendusvõimalused sisuliselt puuduvad, aga vaadata on seda ikka tunduvalt huvitavam.